Infoboks Island - Danmark UEFA Nations League A Gruppe 2 (11/10) YouBet 3,60 3,50 2,00

Christian Eriksen roser Robert Skovs evner på frispark og indrømmer, at titlen som frisparksskytte for landsholdet kan være i fare i fremtiden.

Superliga-topscorer Robert Skov har spillet en fremragende sæson for FC København og har nærmest sparket frispark i kassen efter behag.

Grundet en knæskade rejser Robert Skov dog ikke med landsholdet til Kosovo, som han ellers var udtaget til for første gang. Den flotte sæson og de mange frisparksmål imponerer Christian Eriksen.

- Stor respekt til Robert, der har scoret så mange frisparksmål i ligaen, det er virkelig flot, siger Eriksen.

Er din titel som frisparksskytte på landsholdet i fare i fremtiden?

- Det ved jeg ikke, nu skal Robert jo med snart, og så må vi se, siger Eriksen og fortsætter:

- I FCK brænder han ikke mange for tiden, og det er jo exceptionelt, så det kan da godt være, at jeg kommer i fare som frisparksskytte - hvis han fortsætter, så er den i fare i hvert fald, siger Eriksen med et smil.

Danmarks normale førstevalg på frispark medgiver, at det er en fordel, at Robert Skov er venstrebenet.

- Selvfølgelig er det en fordel, at Robert sparker med venstrebenet, men det kommer meget an på, hvordan frisparket lige ligger, siger Eriksen.

Robert Skov har scoret imponerende 23 Superliga-mål i indeværende sæson for FCK.

martin@bold.dk